open-index/open-wikipedia-markdown huggingface dataset:
Statsbudsjettet 1816, 1817 og 1818

**Statsbudsjettet 1816, 1817 og 1818** var det første forslaget til statsbudsjett for den nye staten Norge.

Forslaget ble lagt fram av finansminister Herman Wedel-Jarlsberg og behandlet i statsråd 27. november 1815.

Budsjettet ble deretter sendt til kong Karl II i Stockholm som 14. desember bemyndiget den norske regjeringen til å legge det fram for Stortinget.

27. juni 1816 vedtok Stortinget i all hovedsak det budsjettet som finansministeren hadde foreslått og 1. juli ble det sanksjonert.

## Oppsummering av budsjettet

## Kilder
* Det originale dokumentet fra 1815 
* Transkribert utgave fra Stortingstidende fra 1822 
* 
* 
* 

## Eksterne lenker
*
Liu Yuexi

**Liu Yuexi** (født 10. november 1968 i Heilongjiang) er en kinesisk tidligere skøyteløper som deltok i nasjonale og internasjonale konkurranser i hurtigløp på skøyter og representerte Kina.

Sesongen 1989/90 kvalifiserte hun seg for de asiatiske vinterleker i hurtigløp på skøyter som gikk på Makomanai Open Stadium i Sapporo, Japan. Her gikk hun både  meter og  meter, noe som ga en 12.-plass på  meteren og en 8.-plass på  meteren.

Sesongen 1991/92 kvalifiserte hun seg for OL-deltagelse i hurtigløp på skøyter som gikk i Albertville, Frankrike. Der fikk hun gå både 500 meter hvor hun fikk en 19.-plass og meter hvor hun fikk en 22.-plass.

## Personlige rekorder

## Referanser


## Eksterne lenker
* 
*  Liu Yuexi på Jakub Majerski's Speedskating database (Adelskalender distanser og sammenlagt)
*  Liu Yuexi (OL-resultater 1992 + feilinklusjon av resultat fra Enkeltdistanse-VM 2015) på ISU sine nettsider. (noen resultater)
*  Liu Yuexi (OL-resultater 1992 + feilinklusjon av resultat fra Enkeltdistanse-VM 2015) på The-Sports.org (noen resultater)
David Tod

**David Tod** (født 21. februar 1805 i Youngstown i Ohio, død 13. november 1868 samme sted) var en amerikansk forretningsadvokat, industrileder og politiker. Han var Ohios guvernør under borgerkrigen.

## Liv og virke
### Bakgrunn
David Todn ble født inn i en politisk aktiv familie. Hans far, George Tod, var sønn av skotske innvandrere i Connecticut og flyttet i 1800 til det nordøstre Ohio, som Connecticut gjorde krav på frem til det året. George Tod ble innvalgt i Ohios lovgivende forsamling og høyesterett. 

### Karriere
Med veiledning fra faren studerte David Tod jus i Warren, hvor han ble utnevnt til postmester. Han fikk advokatbevilling i 1827 og giftet seg samme år med Maria Smith, som han fikk syv barn med. Han tjente seg rik som advokat for kull- og jernindustrien rundt Youngstown og ledet et jernbaneselskap.

David Tod var innvalgt i Ohios delstatssenat fra 1838 til 1840 og guvernørkandidat for demokratene i 1844 og 1846; han stilte til valg som sterk motstander av sentralbanken, men tapte begge gangene. President James K. Polk utnevnte Tod til USAs minister i Brasil fra 1847 til 1851. 

I 1860 overtok Tod ordførerskapet under demokratenes landsmøte i Baltimore, etter at ordfører Caleb Cushing fra Massachusetts brøt ut sammen med sørstatsdemokratene. Da borgerkrigen brøt ut året etter, gikk Tod og andre «krigsdemokrater» sammen med republikanerne om å danne Det nasjonale unionparti. De nominerte Tod som sin guvernørkandidat i et forsøk på å binde partiet sammen, og fikk ham valgt.

President Abraham Lincoln var blant de som roset Tod for hans lederskap som guvernør under borgerkrigen. Han slet med å mobilisere tilstrekkelige mannskaper til unionshæren, men bidro til krigsinnsatsen på mange områder, styrket Ohios grensevern og sørget for erstatninger til de som likevel ble rammet av John Hunt Morgans plyndringer. Tod greide likevel ikke å holde den skjøre alliansen i Det nasjonale unionparti ved like, og hans lunkene holdning til å avskaffe slaveriet, bidro til at han ikke ble renominert i 1863. 

I 1864 avslo Tod tilbudet om å bli finansminister under Lincoln, og viste til at han var for lite radikal for republikanerne og ved dårlig helse; i 1868 døde han av hjerneslag.

## Referanser
Liste over Ohios guvernører

**Liste over guvernører i Ohio** siden Ohio ble opptatt som USAs 17. delstat i 1803.

; Partier

## Noter


## Referanser
Felix Andersen

**Felix Frithjof Rudolf von Oefele Andersen** (1896–1972) var en norsk offiser, hirdregimentfører, frontkjemper og brannsjef i Aker under den tyske okkupasjonen. Hans var også medlem av Politiets alminnelige særdomstol. Før krigen var han tekstilagent.

Felix Andersen ble født i Kristiania som sønn av oberstløytnant Fritdjov Andersen (f. 1860) og Clothilde (f. 1868). Hans mor var av tysk adelig slekt.

Han ble medlem av Nasjonal Samling den 1. juli 1940. Han tjenestegjorde i Waffen-SS på Østfronten og ble etterhvert forfremmet til Sturmbannführer. Etter tjenestetidens slutt ble brannsjef i Aker og hirdregimentsfører. Han var også meddommer i Politiets alminnelige særdomstol som den 22. mai 1944 dømte den norske motstandsmannen Olaf Hansen Moen fra Lisleherad ved Notodden til døden. Moen ble dømt til døden for å ha advart tre norske ungdommer mot å møte opp til tjeneste i okkupasjonsmaktens Arbeidstjeneste (AT). Han ble henrettet ved skyting samme dag.

Under landssvikoppgjøret i 1948 ble Andersen dømt for medvirking i drap. Han ble dømt til 12 års tvangsarbeid, rettighetstap, samt tap av stilling i Hæren. Han ble i lagmannsretten dømt til livstid (aktor la ned påstand om dødsstraff), men etter en anke til Høyesterett ble straffen redusert til 12 år. Han ble løslatt fra Akershus Landsfengsel allerede 22. mai 1950.

## Referanser


## Litteratur
* Eirik Veum: ''Statspolitiet 1941-1945'' s. 275-277, Kagge forlag, 2012. ISBN 978-82-489-1299-6
Liu Junhong

**Liu Junhong** (født 29. mai 1969) er en kinesisk tidligere skøyteløper som deltok i nasjonale og internasjonale konkurranser i hurtigløp på skøyter og representerte Kina.

Sesongen 1991/92 kvalifiserte hun seg for OL-deltagelse i hurtigløp på skøyter som gikk i Albertville, Frankrike. Der fikk hun gå både meter hvor hun fikk en 24.-plass, meter hvor hun fikk en 25.-plass og meter hvor hun fikk en 16.-plass.

Sesongen 1993/94 kvalifiserte hun seg for det asiatiske enkeltdistanse-mesterskapet i hurtigløp på skøyter som gikk i Sapporo, Japan. Også her gikk hun både  meter,  meter og  meter, noe som ga en 5.-plass på -meteren og en 6.-plass på -meteren samt en 4.-plass på -meteren.

## Personlige rekorder

## Referanser


## Eksterne lenker
* 
*  Liu Junhong på Jakub Majerski's Speedskating database (Adelskalender distanser og sammenlagt)
*  Liu Junhong på ISU sine nettsider. (noen resultater)
*  Profil som Liu Junhong (asiatiske enkeltdistansemesterskaps-resultater) og som Junhong Liu (OL-resultater) på The-Sports.org (noen resultater)
Slør

**Slør** er et kvinneplagg som dekker håret og ofte, men ikke alltid, ansiktet og av og til hele kroppen. Plagget er laget av løst vevd, tynt eller lett, eller mer eller mindre gjennomsiktig stoff. Nonners slør kalles hakelin.  Slør bæres av religiøse, politiske eller andre grunner.

I blant annet tradisjonell jødisk, kristen og islamsk kultur skjuler kvinner håret for ikke å risikere å friste fremmede menn til urene tanker, ettersom håret er blitt ansett å være erotisk ladet. Eksempelvis oppfordrer Paulus, i Det nye testamentet, kvinner til ikke å opptre barhodet når de utøver sin tro. Tradisjonen har rot i assyrisk, mykensk, antikvitet gresk og romersk kultur.
Tarjei Sandvik Moe

**Tarjei Sandvik Moe** (født 1999) er en norsk skuespiller, mest kjent for rollen som Isak Valtersen i NRK-serien *[[Skam (TV-serie)|Skam]]*. Moe hadde hovedrollen i seriens tredje sesong, høsten 2016. Sammen med Henrik Holm, som spilte kjæresten Even, vant han publikumsprisen Folkets favoritt under Gullruten 2017 for sin innsats som Isak i serien. Moe var dessuten nominert i klassen *Beste mannlige skuespiller*.

## Skuespillerkarrieren

### Gjennombruddet i ''Skam''
Moe hadde hovedrollen i tredje sesong av suksess-serien *Skam*,  som hadde premiere høsten 2015. Han var elev på Hartvig Nissens skole, den samme skolen der mye av handlingen i *Skam* foregikk. I september 2016 var han gjest på underholdningsprogrammet *[[Skavlan]]* sammen med Josefine Frida Pettersen, som spilte Noora i *Skam*.

### Profesjonell skuespiller
Etter videregående ble Tarjei Sandvik Moe teaterskuespiller. Etter flere roller i Antiteateret og en rolle i musikalen *[[Grease (musikal)|Grease]]* på Chateau Neuf i Oslo, ble han i 2018 engasjert som skuespiller på Oslo Nye Teater. Der spilte han blant annet i en teateroppsetning basert på Elena Ferrantes romaner som med en fellesbetegnelse kalles *Napoli-kvartetten*. Han hadde en av de to hovedrollene i spillefilmen *[[En affære]]*, som var regissert av Henrik Martin Dahlsbakken, som var ferdig innspilt i 2017, men hadde premiere først høsten 2018. Han hadde også en mindre rolle i Dahlsbakkens familiefilm *[[Gledelig jul]]*, som hadde premiere i desember 2020. Våren 2021 fikk han svært gode anmeldelser for rolleprestasjonen i Oslo Nyes oppsetning av teatermonologen *20.&nbsp;november.*

## Familie
Moe er barnebarn av skuespilleren Torgils Moe.

## Filmografi

## Teater

## Referanser


## Eksterne lenker
* 
* 
*
Heterogen databehandling

**Heterogen databehandling** refererer til systemer som bruker mer enn en datamaskin,  mikroprosessor eller prosessorkjerne. Slike systemer oppnår en ytelse og effektivitet, ikke bare ved å tilføye samme type mikroprosessor, men forskjellige koprosessorer som har innebygd evne til å prosessere forskjellige oppgaver.

## Referanser
Fokker T.II

**Fokker T.II eller T. 2** var et enmotors sjøfly utviklet i Nederland tidlig på 1920-tallet som en torpedobomber. Tre ble kjøpt av den amerikanske marinen som testet dem mot andre fly fra USA og Storbritannia. T.II ble ikke gjenstand for ytterligere ordrer, men testflyet ble værende i tjeneste i flere år.

## Konstruksjon og utvikling
Fokkers T-betegnelse omfattet både bombefly og torpedobombere, T.II var den første i denne serien, da T. I forble et ubygget prosjekt. Tre ble bestilt av den amerikanske marinen tidlig i 1921 og levert på slutten av året. General Billy Mitchell besøkte Fokkers fabrikker på Veere i begynnelsen av 1922. General Clayton Bissell reiste sammen med ham og ble oppmuntret av Fokker til å fly T.II. Han rapporterte at den ikke reagerte på kontrollene; Fokker svarte med å fjerne en meter av baksiden av skroget og sveiset det sammen. Det løste problemet. De tre T. II ble levert til USA senere i 1922, hvor de  de fikk betegnelsen  **FT-1** (Fokker Torpedo 1).

T.II var en cantilever lavvinget enkeltdekker med rette koniske, kvadratiske vingetupper. Skroget var flatt på toppen og dypt fra hale til nesen, hvor det var montert en 400 Hk Liberty 12A vannkjølt V-12 motor som drev en to-bladet propell. De to besetningsmedlemmer satt i separate, åpne runde sittebrønnener over vingen. Sideroret var montert på toppen av flykroppen sammen med høyderoret som var rette koniske og kvadratiske. T.II's to pongtonger stakk godt frem foran nesen. Pongtongene var montert på flykroppen med N-stag med diagonale tverrgående stag mellom. Det var ingen tverrgående stag som hindret utslipp av torpedoene.

T.II hadde et enkelt maskingevær i bakre sittebrønn som forsvarsvåpen. Torpedoene var festet utvendig på skroget mellom pongtongene.

## Operativ historie
Den amerikanske marinen gjennomførte sammenlignende tester av flere typer ved Anacostiabasen. Konkurrenter, i tillegg til Fokker var den amerikanske Curtiss CT-1, Douglas DT-1, Stout ST-1 og den britiske Blackburn Swift F. Det ble Douglas som vant og fikk produksjonsordren. Fokkerne ble overført til Naval Air Station, Hampton Roads hvor den ble i tjeneste til ca 1926.

## Referanser

## Litteratur
* *De Nederlandse vliegtuigen* av Wesse, Theo Postma. Utgiver:Romem, Haarlem |isbn=90 228 3792 0|
Åndalsnes ungdomsskole

**Åndalsnes ungdomsskole** er en ungdomsskole i Åndalsnes i Rauma i Møre og Romsdal.

## Referanser


## Eksterne lenker
* Rauma kommune. Åndalsnes ungdomsskole
Folkeavstemningen om endringer i Italias grunnlov 2016

**Folkeavstemningen om endringer i Italias grunnlov 2016** ble avholdt 4. desember 2016. Forslaget ble nedstemt med 59,1 % av de avgitte stemmer. Valgdeltakelsen var 65,5 %. Da avstemningsresultatet var klart kunngjorde statsminister Matteo Renzi at han ville gå av.

Avstemningen gjaldt blant annet forslag om å endre likeverdigheten mellom parlamentets to kamre, deputertkammeret og senatet. Gjeldende grunnlov krever at lovforslag vedtas i begge kamre, noe som medfører at det kan ta lang tid før en lov vedtas. Etter forslaget skulle regjeringen være avhengig av bare deputertkammerets tillit, ikke som tidligere av begge kamre.

Videre ble det blant annet foreslått å redusere antallet parlamentsrepresentanter og kostnadene til institusjonene, og å avskaffe grunnlovsorganet CNEL (*Consiglio nazionale dell'economia e del lavoro),* et nasjonalt ekspertråd for nærings- og arbeidsliv.

Foreslaget innebar å redusere Senatets makt og gjøre det til et i hovedsak rådgivende organ. Senatet ble foreslått redusert fra 315 til 95 indirekte valgte senatorer (74 valgt av representanter for de 20 regionene, 21 valgt blant landets ordførere), samt 5 presidentutnevnt senatorer.

Etter forslaget skulle maktforholdet mellom sentralregjeringen og regionene endres. Oppgaver som tidligere ble overført til regionene, skulle tilbakeføres til sentralregjeringen slik at ordningen med delt kompetanse på enkelte saksfelt opphørte. Provinsene ble foreslått avskaffet.

## Forslagets italienske tekst

## Resultater i regionene

## Referanser
Chlorophytum

***Chlorophytum*** er ei slekt med flerårige urter i aspargesfamilien.

De har jordstengel og grunnstilte, som regel linjeformede, blad. Blomsterstanden er en klase eller skjerm. Det er seks blomsterdekkblad og seks pollenbærere. Blomstene er som regel hvite. Frukten er en trekantet kapsel med svarte, flate frø.

Slekta omfatter 100–150 arter i den gamle verdens tropiske og subtropiske strøk. En velkjent art er potteplanten grønnrenner (*Chlorophytum comosum*). Norske botanikere som Inger Nordal og Charlotte Sletten Bjorå har arbeidet med systematikken i denne slekta og har beskrevet mange nye arter.

## Kilder
* 
* 
* 

## Eksterne lenker

*
Nikola Corporation

**Nikola Corporation** er et amerikansk selskap som utvikler hybridlastebiler Selskapet er basert i Salt Lake City i Utah. 

## Nikola One

Selskapet utvikler elektriske lastebiler kalt Nikola One med en 320 kWh EV-batteri som forsyner seks elektriske motorer med totalt 1.000 hp (735 kW) og 2.712 Nm dreiemoment, tilstrekkelig for å holde en hastighet på 105 km/t med full belastning på 80 000 pund (36 tonn) på en 6% helning. Energikilden er 300 kW hydrogenbrenselceller som forbruker 4,6 kg H2/100 km fra tanker med 100 kg av hydrogen, noe som gir en rekkevidde på 1.900 km. Forbruket tilsvarer 15,4 mpg diesel. Hydrogenversjonen ble avduket i desember 2016, og er forventet å være tilgjengelig innen 2019. I enkelte markeder kan komprimert gass for å drive en gassturbingenerator brukes i stedet.

## Nikola Badger

10. februar 2020 lanserte selskapet sin hydrogendrevne pickup-truck. Ifølge Nikola vil kjøretøyet ha en rekkevidde på 965 kilometer. Under lanseringen av pickupen minnet selskapet om at de skal bygge 700 hydrogenstasjoner i Nord-Amerika.

## Referanser
Villa Schreiner

**Villa Schreiner** (ferdig 1963) er en villa i Oslo, tegnet av Sverre Fehn for økonomen Per Schreiner (1932–2005) og kona Berit.

Huset stod ferdig i Langmyrgrenda 79 på Kringsjå i Oslo. Den var Fehns første enebolig i Norge. Han fikk Treprisen 1973 og Houens fonds diplom 1991 for denne.

Boarealet er 120 m2 over en enkelt etasje.  Den er bygd i furu, murstein og betong. Gulvet inne er laget i kunstbetong (terrasso).  Veggene er ikke bærende, så her kan både vegger og hjørner åpnes.  Oppvarming skjer ved et originalt takmontert ESWA-anlegg.  Den beboes siden 2005 av arkitekt Stein Halvorsen.

Huset og hagen ble fredet av Riksantikvaren i 2011.
## Litteratur
*Mari Hvattum, *Project: Villa Schreiner, architect: Sverre Fehn* (Pax, 2014)

## Referanser


## Eksterne lenker
* Schreiner, billedmontasje av Per Berntsen
*
Martin Fuksa

**Martin Fuksa** (født 30. april 1993) er en tsjekkisk padler som konkurrerer i kano.

Han representerte Tsjekkia under Sommer-OL 2016 i Rio de Janeiro, der han vant B-finalen i C-1 200 meter. 

Under Sommer-OL 2020 i Tokyo som ble arrangert i 2021, ble han nummer 5 på C-1 1000 meter. 

Under Sommer-OL 2024 som ble avholdt i Paris, tok han gull.

## Referanser


## Eksterne lenker
*
Oleg Tarnovschi

**Oleg Tarnovschi** (født 1992) er en moldovsk padler som konkurrerer i kano.

Han representerte Moldova i Sommer-OL 2016 i Rio de Janeiro, der han ble nummer 4 i B-finalen i C-1 200 meter. 

## Referanser


## Eksterne lenker
*
Ljosådalen naturreservat

**Ljosådalen naturreservat** ligger på vestsiden av Setesdalen i Valle kommune. Reservatet ble opprettet i 2015 for å bevare et skog- og heiområde med stedvis høy tetthet av gammel furu, og et særs viktig kalvingsområde for villrein. Reservatet strekker seg fra dalbunnen 430 meter over havet og opp til Slurvenuten, Voienuten og Skammevarden, 1300-1400 moh. Mot nord grenser reservatet til Hisdal naturreservat. Området rommer nesten alle skogtyper som finnes i indre Agder.

## Referanser
Zaza Nadiradze

**Zaza Nadiradze** (født 2. september 1993) er en georgisk padler som konkurrerer i kano.

Han representerte Georgia under Sommer-OL 2016 i Rio de Janeiro, der han ble nummer 5 A-finalen i C-1 200 meter. 

## Referanser


## Eksterne lenker
*
Sjettepenger

**Sjettepenger** menes at kongen hadde krav på en sjettedel av arv som skulle føres ut av riket.

## Se også
* Tiende

## Referanser
Knut Wiggen

**Knut Wiggen** (født 13. juni 1927 i Buvika nær Trondheim, død 10. september 2016 i Fredrikstad) var en norsk-svensk komponist, leder av Fylkingen i Sverige mellom 1959 og 1969 og EMS direktør mellom 1964 og 1975. Han hadde en veldig stor innflytelse på den svenske eksperimentell musikken i det hele tatt, men spesielt mellom 1950- og 60-tallet.

## Biografi
Etter oppveksten i Trondheim, bosatte Wiggen seg i Stockholm (1955). Tidligere studerte piano hos Gottfrid Boon, Hans Leygraf og Robert Riefling, før han kom til Darmstadt hvor han studerte komposisjonsstudier hos Karl-Birger Blomdahlkom og kom i kontakt med både Darmstadtskolen og Pierre Schaeffer. I 1959, da han ble valgt til president i Fylkingen, begynte han å prøve og skape nye forbindelser mellom kunst, musikk og teknologi, blant annet i samarbeid med Moderna Museet der Pontus Hultén nettopp hadde tatt over som leder.

I 1960 startet han en liten elektroakustisk studio i ABFs lokaler i Stockholm der bland andra Gottfried Michael Koenig, György Ligeti og Iannis Xenakis kom til å holde kurs i komposisjon, der for eksempel Lars-Gunnar Bodin og Bengt Emil Johnson var deltagerne.

I 1962 startet *stiftelse Stockholm studio for elektronisk musikk*, et første utkast til en elektronisk musikkstudio, som Wiggen sammen med ingeniør Tage Westlund begynte å bygge samme år. Studioet skulle få navnet Elektronmusikstudion EMS. To år senere utviklet Sveriges Radio et studio under ledelse av Wiggen, og 1967 sto studioet klar til bruk. Wiggen ledet arbeidet med EMS til 1975.

Sammen med amerikaneren David Fahrland skapte Wiggen lydkontrollprogrammet MUSICBOX som blir brukt i sammensetningen av elektroniske musikk. Det er nå bare tilbake fem originalkomposisjoner av dem Wiggen skapte med MusicBox i 1971. På grunn av konfliktene sluttet Wiggen på EMS i 1975, og flyttet tilbake til Norge, hvor han fjernet all dokumentasjonen av MUSICBOX.

På 1990-tallet har Wiggen kommet med uttalelser om at komposisjonsprogramvaren MAX hentet inspirasjon fra MUSICBOX.

Wiggen var gift med Aina Karine Wiggen til 1952 og 1962 til 1967 med kunstneren Ulla Wiggen (f. 1942).

## Utmerkelser
* 2003: 'Studio Wiggen' ble opprettet ved NOTAM i Oslo
* 2009: Tildelt æresmedlemskap i Norsk Komponistforening (NKF)
* 2010: Kongens fortjenstmedalje i sølv

## Referanser


## Eksterne lenker
*Knut Wiggens hjemmeside
*Knut Wiggen på Libris (bibliotekskatalog)
*Dödsnotis - Dagens Nyheter
Dravlaus kraftverk

**Dravlaus kraftverk** er et vannkraftverk ved Dalsfjorden i Volda kommune i Møre og Romsdal.

Det er et elvekraftverk som utnytter et fall på 236 meter i Dravlauselva.

Installert effekt er 4,18 MW fra to peltonturbiner. Årsproduksjon er 14,7 GWh.

Dravlaus Kraft AS er et privat aksjeselskap eid av grunneiere som har fallrettigheter.

## Referanser


## Kilder
* 
* NVE vannkraftdatabase
Fatland kraftverk

**Fatland kraftverk** er et vannkraftverk ved Alsåker i Kvinnherad kommune i Vestland.

Det er et elvekraftverk som utnytter et fall på 157 meter i Fatlandselva.

Installert effekt er 980 kW fra en peltonturbin. Årsproduksjon er 3 GWh.

Kraftverket ligger oppstrøms for Alsaker kraftverk.

## Referanser


## Kilder
* 
* NVE vannkraftdatabase
Emballasje

**Emballasje** er produkter som anvendes til innpakning, oppbevaring, beskyttelse og transport av varer fra produsent til forbruker. Emballasje brukes både til råvarer og bearbeidede varer og kan være fremstilt av mange forskjellige materialer som glass, tre, plast, metall eller papir.

Emballasje er utformet etter det den skal brukes til: flasker, dåser, esker og poser.

## Emballasjetyper
* Primæremballasje er den beholder eller innpakning som en vare kommer i. Primæremballasje er i direkte kontakt med produkt.
* Sekundær emballasje kalles også multipakkemballasje. Det er emballasje som samler et antall produkter i en større enhet som gjør det lettere å håndtere i forretningen. Fjernes den sekundære emballasjen endrer det ikke varen eller produktet.
* Tertiær emballasje eller transportemballasje, er emballasje, som benyttes ved håndtering av varer i transport for å gjøre transporten lettere eller beskytte varen.

Det er ved lov fastsatt at matvarer og medisinalvarer ikke må fraktes på paller av tre. Derfor er det de senere år oppstått mange mindre virksomheter som produserer industrispesifikk emballasje av bølgeplast, kanalplast, skumgummi, plastbeholdere med mere.

## Eksterne lenker
*
New England Air Museum

**New England Air Museum** (NEAM) er et flymuseum  på Bradley internasjonale lufthavn i Windsor Locks, Connecticut, USA. Museet består av tre utstillingshangarer og har ekstra lagringsplass i andre hangarer. Det huser 66 fly, 26 helikoptre, et utvalg av raketter, utskyningsseter, og andre deler av fly-relatert utstyr. Museet arrangerer også turer, aktiviteter for barn, og spesielle aktiviteter.

Utstillingene omfatter Sikorsky Aircraft Corporations flysimulatorer, og en B-29. I tillegg er det utstillinger av tidlige franske flyvere, Tuskegee Airmen, Kosciuszko Skvadron, og 57. Fighter Gruppe.

Museets bibliotek har bøker, tidsskrifter, tekniske manualer, og bilder fra  National Air and Space Museum. Flere gjenstander, for eksempel fotografier, mikrofilm og filmer er katalogisert ved museet.

Museet restaurerer fly på jevnlig basis, inkludert en Lockheed L-10 Electra, en Boeing B-29 Superfortress samt en Gee Bee Modell R.

Museet er også hjem til FlightSimCon, en årlig fly simulering konferanse som arrangeres hver juni.

## Utstilte gjenstander

Oppdraget av New England Air Museum er "forpliktet til å presentere historien om luftfart, menneskelig geni som gjorde det mulig og dyptgripende virkninger på at det har hatt på den måten som vi lever i".

## Fly på utstilling
den permanente samlingen inkluderer (men er ikke begrenset til):

## Referanser
VM i sjakk 2018

**VM i sjakk 2018** var en tittelkamp i sjakk mellom regjerende verdensmester Magnus Carlsen og utfordrer Fabiano Caruana. Tittelkampen ble spilt i London fra 7. til 28. november 2018. Magnus Carlsen vant VM etter omspill.

## Verdensmesterskapet
Presidenten i Fédération internationale des échecs (FIDE) kunngjorde at verdensmesterskapet i 2018 skulle holdes i et asiatisk land. Likevel annonserte AGON i november 2017 at kampen skulle arrangeres på The College i Holborn i London.

### Tidsplan

## Resultater

Siden det sto likt etter tolv partier, ble det nødvendig med et tie break. Opplegget da er å spille inntil tre forskjellige sjakkvarianter for å kåre en vinner:
* 4 partier hurtigsjakk (Tid: 25 minutter per spiller + 10 sekunder per trekk). Hvis en av spillerne når 2,5 poeng blir han verdensmester. Om det står uavgjort går man til neste variant.(Carlsen vant 3-0 i denne varianten og vant dermed VM)
* 5 &times; 2 partier lynsjakk (Tid: 5 minutter per spiller + 3 sekunder per trekk). Spilles best av to partier, spilles inntil fem ganger til en vinner er kåret. Om det er uavgjort etter fem doble partier går man til siste variant.
* Ett parti armageddon. (Tid: Hvit har 5 minutter og svart har 4 minutter, fra trekk 61 gis det + 3 sekunder per trekk). Hvit må vinne, hvis det blir remis kåres svart som vinner.

## Kandidatturneringen

Kandidatturneringen ble arrangert i Berlin 8. til 29. mars 2018 og avgjorde hvem som skulle møte regjerende mester i kampen om VM-tittelen.

Kandidatturneringen besto av åtte spillere, inkludert tapende finalist fra forrige VM, denne gang Sergej Karjakin. Turneringen ble vunnet av Fabiano Caruana, som dermed møtte Magnus Carlsen i VM.

## Se også
* VM i sjakk for kvinner 2018 (mai)
* VM i sjakk for kvinner 2018 (november)
* NRK Sjakk

## Referanser


## Eksterne lenker
* FIDE
Hendrik Bonmann

**Hendrik Bonmann** (født 22. januar 1994) er en tysk fotballspiller som spiller for den østerrikske klubben .

## Referanser


## Eksterne lenker
*
Grønnrenner

**Grønnrenner** (*Chlorophytum comosum*) er en plante i aspargesfamilien.

Den er en flerårig urt som kan bli opptil 60 cm høy. Røttene er fortykkede. Bladene er smale, grunnstilte og blir 20–45 cm lange. De hvite blomstene sitter på en 30–75 cm lang blomsterstengel. I enden av blomsterstenglene dannes det småplanter (avleggere) som får røtter og kan gi opphav til en ny plante. Frukten er en tredelt kapsel med svarte, flate frø.

Grønnrenner vokser naturlig i tropiske og sørlige deler av Afrika. Kultivarer med hvitstripete blader er vanlige potteplanter. De dyrkes også som hageplanter i varme land og finnes forvillet. 

## Litteratur
* 
* 

## Eksterne lenker
* 


Grüne Grünlilie.JPG|Blomstrende plante uten hvite striper
2007-06-24Chlorophytum comosum04.jpg|Fortykkede røtter
2006-12-09Chlorophytum07-03.jpg|Blomst av kultivaren 'Vittatum'
Fruit of Chlorophytum comosum.jpg|Fruktkapsler
Gruenlilie samen.jpg|Frø
Felix Passlack

**Felix Passlack** (født 1998) er en tysk fotballspiller som spiller for . 

## Referanser


## Eksterne lenker
*
Dietmar Bartsch

**Dietmar Bartsch** (født 31. mars 1958 i Stralsund) er en tysk sosialøkonom og politiker (Die Linke). Bartsch ble i desember 2016 valgt som en av partiets to førstekandidater til valget i 2017. Bartsch var medlem av Forbundsdagen fra 1998 til 2002, og deretter fra 2005.

## Referanser


## Eksterne lenker
* 
* 
*
Thomas Tuchel

**Thomas Tuchel** (født 1973) er en tysk fotballtrener og tidligere fotballspiller som er landslagstrener for .

## Meritter
;Chelsea FC
* UEFA Super Cup (1): 2021
* UEFA Champions League (1): 2020/2021

## Referanser


## Eksterne lenker
*
Kallikantzaros

**Kallikantzaros** (gresk: καλλικάντζαρος, flertall καλλικάντζαροι) er et fabelvesen kjent fra Hellas og det sydøstlige Europa, og som særlig herjer i julen og på den mørkeste tiden av året.

Kallikantzaroi (flertall) er små, menneskelignende vesener med hale, store ører, lang tunge. De er sorte, ikke særlig store, og illeluktende. De holder for det meste til under jorden, hvor de forsøker å sage røttene over på verdenstreet, som holder hele jorden oppe. De kommer normalt kun frem til jul hvor de terroriserer alt og alle ved blant annet å slukke ilden, flette hestenes haler og gøre melken sur.

## Beskyttelse
Normalt forsvinner de igjen på Helligtrekongersdag, eller når den lokale presten kommer med vievann. De kan ellers holdes ute ved at man stiller et dørslag på inngangstrappen: Kallikantzarosen begynner å telle hullene i dørslaget, men kommer seg aldri forbi tallet tre, som et er hellig tall i gresk kultur. Den begynner derfor med å telle forfra igjen og igjen inntil solen stiger, og den blir tvunget til å flykte ned under jorden.

Barn som kommer til verden i juledagene risikerer å bli forvandlet til kallikantzaroi hvis man ikke beskytter dem med hvitløksranker.

## Referanser
Asjdahak

**Asjdahak** (armensk: Աժդահակ; «kjempe», «gigant») er en utdødd vulkan i Armenia og det tredje høyeste fjellet i landet. Det tilhører fjellområdet Gegham og er det høyeste fjellet i dette vulkanfeltet, som sist hadde utbrudd rundt 1&nbsp;900-tallet f.Kr.

Fra toppen av fjellet er det utsikt til vulkanfjellene i Gegham-kjeden og til fjellene Ararat og Aragats. Mot nordøst kan man se Sevansjøen og i vest Hrazdandalen. I fjellets krater ligger en 8 meter dyp innsjø som blir fylt av smeltevann fra fjellet. Vannet er så rent og klart at kraterets bunn er godt synlig.

Det knytter seg flere legender til Asjdahak og området rundt i armensk mytologi.

## Referanser


## Eksterne lenker
* 
*  Azhdahak.com: ''The Mystery of Azhdahak''
Norgesmesterskapet i poker 2006

NM 2006 – For første gang på fremmed jord

**[[Norgesmesterskapet i poker]] 2006** ble avholdt på Tamumstrand hotell i Grebbestad i Sverige. Dette var første gang NM ble avhold utenfor Norge, og det ble også satt ny rekord i Main Event med 315 deltagere.

Dette var første året som Johnny Lodden spilte NM, og han endte opp på tredjeplass i Main Event. Morten Bremseth fra Trøndelag kom på andreplass, mens det var Jan Erik Sørensen fra Skien som stakk av med seieren. Sørensen vant senere også en NM-tittel til, da han vant HORSE i 2011.

### Norgesmesterskapet i Fixed Limit Hold'em

### Norgesmesterskapet i No Limit Hold'em Main Event

## Referanser
Shukuba

**Shukuba** (japansk: 宿場, *shukuba* «herberge»), også kalt **shukueki** (*shukueki*, 宿駅, «skiftstasjon») var en form for rasteplasser eller stasjoner langs ferdleder i Edoperioden i Japan.

## Stasjonen
Stasjonene var først bare poststasjoner, men med tiden vokste det frem forskjellige fasiliteter omkring disse rastestedene. De vanligste innslagene i en shukuba var:

* **Seki-sho** (関所)
grindporten til hver shukua der hver innpasserende ble kontrollert

* **Toiya-ba** (問屋)
kjernen i hver shukuba der rytterne og hestene som transporterte dokumenter, post og varer ble byttet ut mot utvilte som var stasjonert her. Toiya-ban var også en slags diversehandel

* **Kōsatsu** (高札)
oppslagstavler med shōgunens offisielle kunngjøringer

* **Honjin** (本陣)
overnattingsgårder for samuraier, adelsmenn og embetsmenn

* **Hatago** (旅籠)
vertshus og herberger for vanlige reisende

* **Chaya** (茶屋)
tradisjonelle tehus som også kunne servere mat og alkohol

* **Shouten** (店)
butikker med varierende tilbud rettet mot reisende

## Historie
De tidligste shukubaer ble bygd allerede i Naraperioden og Heianperioden omkring de tidlige ferdselsveiene gjennom Japan.

I 1603 begynte man å bygge Gokaido (datidens 5 store ferdleder) under shogunen Tokugawa Ieyasu, den første shogunen av Tokugawaklanen. De første nye shukubaer ble bygd langs Tōkaidō. Veiene økte snart i betydning da den nye loven, (Sankin kōtai, «regelmessig nærvær») blant annet tvange lensherrene (daimyōene) til regelmessige besøk i shogunens hovedstad Edo.

Områdene omkring stasjonene vokste gradvis til små samfunn. Etterleddene «*-shuku*» eller «*-juku*» i mange japanske stedsnavn minner ofte om et tidligere rastessted langs en ferdselsåre.

Shukubaen *Hakone-juku* i Hakone hadde særlig betydning idet den også var grensestasjonen *Hakone Seki-sho* mellom regionene Kanto og Kansai.

I Meijiperioden i og med jernbanens inntog avtok ferdledenes og dermed shukubaenes betydning.

I dag har de fleste av de opprinnelige stasjonsbygningene  forsvunnet, mens 10 shukubaer er blitt restaurert og er klassifisert som nasjonal kulturarv.

## Eksterne lenker
* om Shukuba
Råån

**Råån**, tidligere *Råå-ån*, *Kvistoftaån* eller *Kvistofta-Råån*, er en cirka 30&nbsp;km lang å som har utløp i Øresund ved den gamle fiskeleie Råå ved Helsingborg. Åen danner den geografiske grense mellom Helsingborgsletten og Lundsletten og har sitt løp i en dal med store naturverdier. Dalen er klassifisert som både naturreservat, Natura 2000-område og riksinteresse både på grunn av naturverdiene og kulturarven. Tidligere kunne navnet staves Råå-ån, og man kan derfor si at ålen som kommer fra åen heter Råå-å-ål, det eneste ord i det svenske språk med fire å-er etter hverandre.

Deler av Rååns løp utgjøres av naturreservatet Borgen.

Råån utspringer på en høyde av 70 meter over havet og har en lengde på 30&nbsp;km. Den drenerer et område på 193&nbsp;km². Storparten av elveløpet er gjennom den  100-150 meter brede *Vallåkradalen*, som skjærer 20–30 m dypt inn i landskapet.

## Litteratur
*Sandelin, Uno (1925). *Hälsingborgstraktens geologiska historia*. I Bååth, L.M. (red.). *Hälsingborgs historia, del I: Forntiden och den äldre medeltiden*. Helsingborg: Helsingborgs stad.
*Helsingborgs stad. *[http://www.helsingborg.se/upload/Broschyrer/sv/Naturen/Raans_dalgang.pdf Rååns dalgång. Naturreservat.]*
*Länsstyrelsen i Skåne län (2005). *[http://www.lst.se/NR/rdonlyres/39D09509-82F9-49D1-ADDA-E2326FB2B782/0/radal.pdf Bevarandeplan för Natura 2000-område Rååns dalgång.]*
*Vattenmyndigheterna i Södra Östersjöns vattendistrikt (2007). Avrinningsområde (94) Råån. I *Miljöövervakning av vatten. Tillstånd hos inlands- kust- och grundvatten i Södra Östersjöns vattendistrikt*, s. 108-109. ISSN 1654-7012

## Referanser


## Eksterne lenker

* Helsingborg: Rååns dalgång, hentet 25-9-2012
Audun Rikardsen

**Audun Rikardsen** (født 1968, fra Steigen) er en norsk biolog og naturfotograf. Han er professor i arktisk og marin biologi ved Norges fiskerihøgskole, Universitetet i Tromsø.

Rikardsen har blant annet forsket på hvordan satellittmerking av villaks kan kartlegge fiskens vandringer. 

Som fotograf har Rikardsen har særlig eksperimentert med å ta bilde av samme sted med kombinert over- og undervannskamera.  

I 2016 ble Rikardsen portrettert i en timelang episode av NRK-serien Ut i naturen kalt *Et eventyr gjennom linsa*. 

I 2019 utgav han fotoboka *Vinterkval* på norsk og engelsk basert på åtte år med foto- og forskningsprosjekt om hval i nordnorske fjorder. 

Et av Rikardsens bilder av spekkhogger og tråler ble motiv for et av Posten Norges frimerker i april 2020.
__NOTOC__ 
## Priser og utmerkelser
* 2019 Norges forskningsråds formidlingspris.
* 2016 Avisa iTromsøs kåring av Årets tromsøværing
* 2015 *Wildlife photographer of the year* for beste bildeserie.
* 2013 Norsk mester i naturfoto
* 2012, 2014 Nordisk mester i naturfoto

## Referanser


## Litteratur
* Audun Rikardsen *Vinterkval* (engelsk utgave *Winter whales*) ToFoto 2019 ISBN 978-82-93178-15-6

## Eksterne lenker
* audunrikardsen.com

* uit.no Biografi på Universitetet i Tromsøs sider
* NRK nett-TV ut i naturen dokumentarfilm om  Audun Rikardsen
Vikhög

**Vikhög** er et lite fiskeleie ved Öresundskysten i Löddeköpinge socken og småsted i Kävlinge kommun.

Nærmeste større tettsted er Löddeköpinge, cirka fem kilometer mot nordøst. Landsbyen ligger lengst ut på en odde med avgrensning mot Kävlingeåns utløp og Lommabukten i sør og Salviken i nord. På den andre siden av Salviken ligger Barsebäcks kjernekraftverk, som er satt ut av drift.

Det finnes belegg for at de første bosetterne kom til Vikhög i begynnelsen av 1800-tallet, men stedet har trolig vært bebodd allerede i bronse/jernalderen med tanke på at det finnes et par gravhauger fra denne tid.

I 2005 fantes det 50 bosteder med ca 70 bosatte året rundt. Halvparten av husene er fritidshus. Stedet har en småbåthavn.

## Bilder

Vikhögs fyr.jpg|Vikhögs fyr
Vikhög, bunker.jpg|Bunkere ved havnen


## Referanser
Sankin kōtai

**Sankin kōtai** (japansk: 参勤交代, *Sankin kōtai* «regelmessig nærvær») var en form for administrativt regelverk i Edoperioden i Japan.

## Regelverket
Regelverkets hensikt var å kontrollere Japans lensherrer (大名,* [[Daimyo|daimyō]]*) og deres forehavender. Borgerkrigen i Sengokuperioden hadde oppsplintret landet og redusert shōgunens makt vesentlig. Landet var nå delt i frittstående lensområder (藩, *han*) som ble styrt av en daimyō.

De sentrale innslagene i regelverket var:

* **Regelmessig nærvær**
Hver daimyō skulle tilbringe en tidsperiode (som regel minst noen måneder) i shogunens hovedstad Edo.

* **Doble residenser**
Hver daimyō skulle også ha en egen residens i Edo foruten den i sitt hjemlen. Hans familie var tvunget til permanent boende i Edoresidensen (1) for å slik kunna benyttes av shogunen som pressmiddel.

* **Regelmessig visittreise**
Ved hver visittreise (kalt 大名行列 *daimyō gyōretsu*) en daimyō gjorde til og fra Edo skulle et antall av hans samuraier følge med, antallet var avhengig av lenets størrelse. Disse samuraier kunne ved behov også benyttes av shogunen.

Ved disse regler hadde shogunen i stort total kontroll over alle lensherrer, reglene innebar i praksis store kostnader for lensherrene og krevde meget av deres tid.

## Historie
På 1500-tallet ble det innrettet forleninger (藩, *han*) av Toyotomi Hideyoshi under ledelse av en daimyō som hadde avgitt et troskapsløfte til shogunen.

I slutten av Ashikagaperioden etter Ouninkrigen årene 1467 til 1477 hadde imidlertid shogunatet for det aller meste helt mistet sin makt, og Ashikagaperioden gikk over i Sengokuperioden. Først i 1603 lykkedes det Tokugawa Ieyasu, den første shogunen av Tokugawaklanen, å gjenopprette makten og gjenforene landet. Samtidig ble *Sankin kōtai* innført som praksis og byggingen av Gokaido (datidens fem store ferdselsleder) ble påbegynt der Tōkaidōen mellom Kyoto og Edo ble den mest benyttede veien.

I 1634 ble praksisen opphøyet til log (2) av hans etterkommer Tokugawa Ietsuna, den tredje shogunen. Loven skulle ble gjeldende hent frem til 1862 kort før Meijirestaurasjonen.

Visittreisene bidro til at shukubaer (rasteplasser) langs ferdselsveiene sakte vokste frem til små byer.

Personer og hendelser under visittreisene ble også en inspirasjonskilde for datidens kultur, og mange motiv og hendelser ble til kunstverk i Ukiyo-e-sjangeren og til skuespill innen Kabuki- og Bunrakuteateret.

## Litteratur
* 
* Constantine Nomikos Vaporis (2008). *Tour of Duty: Samurai, Military Service in Edo, and the Culture of Early Modern Japan.*  Univ of Hawaii. ISBN 978-0824834708
Kävlingeån

**Kävlingeån** eller **Lödde å** er et vassdrag i midtre Skåne. Kävlingeån er en av Skånes tre største åer (de to andre er Helge å og Rönneå). Lengden er på cirka 50&nbsp;km, inklusive kildetilflytende cirka 90&nbsp;km. Flodområdet er på cirka 550&nbsp;km², og nedbørsfeltet på 1203,8&nbsp;km2.

Kävlingeån kommer fra Vombsjön og rinner ganske rett vestover, i begynnelsen - gjennom Vombsänkan - med en svak dragning mot nord, men etter Kävlinge i klart sørvestlig retning straks sør for samfunnet Löddeköpinge, der åen kalles *Lödde å*. Mellom Vikhög og Bjärred munner åen ut i Lommabukten. Området ved munningen er et naturreservat.

Sidetilfytende åer er Klingavälsån fra venstre og Bråån fra høyre. Kildetilflytende er Björkaån (også kalt Tolångaån eller Vollsjöån) som kommer til Vombsjön østfra, fra nordlige del av Sjöbo kommun.

## Forekommende fisker
Følgende 28 fiskearter forekommer i Kävlingeån 

*Abbor
*Bekkeniøye
*Brasme
*Flire
*Gjedde
*Gjørs
*Hork
*Karpe
*Karuss
*Krøkle
*Lake
*Laks
*Laue
*Mort
*Nipigget stingsild
*Regnlaue
*Regnbueørret
*Sandkryper
*Skrubbe
*Smerling
*Steinsmett
*Suter
*Sørv
*Trepigget stingsild
*Vederbuk
*Ål
*ørekyt
*Ørret

## Referanser


## Eksterne lenker
*
Caracolla

**Caracolla** eller **karakoll** er en stridsform for kavaleri som formodentlig ble utviklet i Europa på 1500-tallet. 

Karakollen fungerer ved at enheten stiller opp med en rett front mot fienden med et dyp av 4–6 rytterledd og med en luke mellom hver ekvipasje i sideledd som rommer én rytter. Det første leddet avfyrer sine pistoler i trav, vender hesten, rider tilbake i luken mellom radene og stiller seg sist i køen. Underveis lader rytterne sine pistoler slik at de er klare når de kommer lengst frem og kan skyte igjen.

Hensikten med karakollen er å tilføre fienden så store tap at man kan bryte gjennom fiendens linjer, eller å spre så meget skrekk at den motstående enheten får panikk og flykter fra slagfeltet. 

Mot infanteri bevæpnet med piker fungerer teknikken, men mot infanteri med ildvåpen kommer trolig det betydelig dyrere kavaleriet til å lide større tap enn infanteristene.

Den fremstående taktikeren og strategen Gustav II Adolf som i krigen med polakkene (1617–1629) erfarte og tok inn over seg det polske rytteriets voldsomme angrep med blanke våpen i full galopp eller sporstrekk, kom til den oppfatning at karakollen i trav var avleggs. Overtakelsen av den polske erfaring med hestens dynamikk under angrepet med blanke våpen, ga en stor del av Gustav II Adolfs fremganger i trettiårskrigen. Gustav II Adolfs etterfølgere delte også denne oppfatningen, og under den skånske krig var det forbudt å karakollere for svensk kavaleri- og dragonenheter. 

Tilsvarende teknikk har i visse land også blitt benyttet for fotfolk, da kalt enfilade. 

## Litteratur
*John Cruso: *Militarie Instructions for the Cavallrie*
*F. La Noue: *Discours Politiques et Militaires*
*C. Oman: *The Art of War in the Sixteenth Century*
Lille-Armenia

**Lille-Armenia** (armensk: , *Pokr Hajk*; latin: *Armenia Minor*) er det området som var befolket av armenere vest og nordvest for oldtidens kongedømme Armenia. Dette kongedømmet besto av Stor-Armenia. Regionen ble senere samlet i et armensk theme under Østromerriket.

## Referanser


## Litteratur
* 
*
Express.js

**Express.js** (vanligvis bare omtalt som **Express**) er et JavaScript-rammeverk basert på Node.js-plattformen. Express brukes til utvikling av serverside-programvare, slik som webapplikasjoner og HTTP-APIer, og er fri programvare.

Express ble lansert i 2010, og var inspirert av Ruby-webserveren Sinatra. TJ Holowaychuk skrev den første versjonen av Express. I 2014 ble eierskapet overført til selskapet Strongloop, og med IBMs oppkjøp av disse i 2015 ble Express-eierskapet overtatt av sistnevnte.

Express utgjør sammen med MongoDB, AngularJS og Node.js den såkalte MEAN-stacken.

## Eksempel

Koden under kan kjøres på Node.js, og vil starte en Express-webserver som lytter på TCP-port 3000. Den vil svare med tekststrengen «Hallo, verden!» til alle klienter som ber om ressursen `/hallo`. Med andre ord: Dersom applikasjonen kjører på en server som kan nås på , så vil alle nettlesere som går til adresse `` få «Hallo, verden!» returnert.


```javascript
var express = require('express');
var app = express();

app.get('/hallo', function (request, response) {
  response.send('Hallo, verden!');
})

app.listen(3000);
```


## Referanser




## Eksterne lenker
*
Johan Arild Aarli

**Johan Arild Aarli** (født 1. mai 1936 i Kvinesdal, død 24. mars 2023) var en norsk nevrolog og president for World Federation of Neurology. Han var fra 1985 til 1988 dekan ved det medisinske fakultet ved Universitetet i Bergen.

## Liv og virke
### Bakgrunn og utdannelse
Johan Arild Aarli var sønn av bygdebokforfatteren Ånen Årli (1902–1982) og han er oppkalt etter sin bestefar Johan Ånensen Årli.

### Karriere
Aarli studerte medisin ved Universitetet i Bergen og ble uteksaminert i 1961. I 1969 spesialiserte han seg som nevrolog og ble dr.med. i 1972. Han ble professor i nevrologi ved Universitetet i Bergen i 1977, (fra 2006 professor emeritus). Han var også overlege ved nevrologisk avdeling på Haukeland universitetssykehus i Bergen i 1977 og var det til han pensjonerte seg. Aarli har skrevet over over 300 vitenskapelige artikler, samt flere bøker.

I perioden 1982 til 1984 var Aarli prodekan og dekanus i perioden 1985 til 1988 for det medisinske fakultet ved Universitetet i Bergen.

### President for World Federation of Neurology
Aarli ble i 2005 valgt til president for World Federation of Neurology (WFN). Han var president i en fireårsperiode til 2009. Tidligere var han visepresident fra 2001 til 2005. Aarli var initiativtaker og jobbet for å få Kina med i WFNs organisasjon og lyktes med det, han jobbet også for å kartlegge fordelingen av nevrologisk kompetanse på verdensbasis og spesielt i Afrika. I Afrika var det enkelte land der det ikke var en eneste nevrolog.

Aarli og WFN fikk opprettet en WHO-divisjon for mental sykdom, rusmisbruk og nevrologiske forstyrrelser.

### Den Norske Nevro-litterære Klubb
Den Norske Nevro-Litterære klubb består av en liten gruppe hjernespesialister med interesse også i kunstnerisk og historisk retning. Her var Aarli medlem og han har vært med å utgi en rekke nevrolitterære bøker sammen med andre medlemmer av klubben. Gruppens medlemmer har gjennom årene holdt en rekke foredrag og publisert tallrike artikler og bøker i grenselandet mellom kunst, historie og nevrologi. Bøker som *Hjernen og kunsten* (2005), *Hjernen og kulturen* (2006) og *The Brain and the Arts* (2008), er utgitt sammen, der de fleste medlemmene av klubben har bidratt i forskjellig grad.

## Utmerkelser
Johan Arild Aarli ble i 1996 utnevnt til ridder av 1. klasse av St. Olavs Orden.

### Æresmedlemskap
* The American Neurological Association (ANA)
* The American Academy of Neurology (AAN) 
* The Association of British Neurologists
* The French Society of Neurology

## Bibliografi
* 1987 *Hodepine - Fra folkemedisin til legevitenskap*
* 2012 *Hjernens leger - de første nevrologene i Norge* (Ragnar Stien & Johan A. Aarli)
* 2014 *The History of the World Federation of Neurology - The First 50 Years* 
* 2016 *De 700 kjevhende menn - en bok om venstrehendthet*

## Referanser
Ånen Årli

**Ånen Johansen Årli** (født 16. februar 1902, død 28. mai 1982) var en norsk lærer og bygdebokforfatter fra Kvinesdal.

Årli skrev bygdebøker om Kvinesdal kommune og Feda kommune. Arkivet etter han befinner seg i  Statsarkivet i Kristiansand.

Han mottok Kongens fortjenstmedalje i gull i 1982.

## Bibliografi
* 1964 &ndash; *Kvinesdal : ei bygdebok : Første del : Gards- og ættesoga*
* 1965 &ndash; *Kvinesdal : ei bygdebok : 2 : Gards- og ættesoga*
* 1972 &ndash; *Kvinesdal : ei bygdebok : 3 : Kultursoga*
* 1980 &ndash; *Feda : gards- og slektshistorie*
* 1982 &ndash; *Humor og folkeminne frå det gamle Kvinesdal*

## Referanser




## Eksterne lenker
* Digitaliserte bøker av Ånen Årli i Nasjonalbiblioteket